แนวโน้มดัชนีเช้าลุ้นรีบาวน์
&nbsp;นักวิเคราะห์ฯคาดตลาดหุ้นไทยเช้านี้มีโอกาสรีบาวน์ตามตลาดต่างประเทศ&nbsp; หลังคลายกังวลกรณีอียิปต์-น้ำมันขึ้นหนุน
1 ก.พ. 2554

นักวิเคราะห์ฯคาดตลาดหุ้นไทยเช้านี้มีโอกาสรีบาวน์ตามตลาดต่างประเทศ  หลังคลายกังวลกรณีอียิปต์-น้ำมันขึ้นหนุน
นายปริญทร์ กิจจาทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ตลาดหุ้นไทยเช้านี้มีภาพรวมดูไม่น่ากังวลเหมือนเมื่อวานนี้ หลังตลาดหุ้นสหรัฐฯ ยุโรป รวมถึงตลาดหุ้นในเอเชีย ที่เช้านี้เปิดตลาดฯมาอย่างญี่ปุ่น เกาหลีใต้ต่างรีบาวน์ขึ้น ซึ่งตลาดหุ้นไทยก็คงเป็นไปในทิศทางเดียวกัน ถึงแม้ว่าเหตุการณ์รุนแรงในประเทศอียิปต์จะยังไม่คลี่คลายลง แต่มองว่าไม่น่าส่งผลกระทบโดยตรงต่อประเทศในแถบภูมิภาคเอเชียและเมื่อวานนี้ตลาดก็ตอบรับไปมากแล้ว
ทั้งนี้จากความวิตกกังวลเหตุการณ์ในประเทศอียิปต์ ส่งผลให้ราคาน้ำมันดิบในตลาดโลกปรับตัวสูงขึ้น ซึ่งก็คงเป็นปัจจัยบวกต่อหุ้นกลุ่มพลังงาน แต่ที่เมื่อวานนี้ส่วนใหญ่ปรับตัวลงน่าจะมาจากแรงขายของนักลงทุนต่างประเทศมากกว่า โดยมองว่าหุ้นที่เกี่ยวข้องกับการสำรวจและผลิตปิโตรเลียมน่าจะได้รับประโยชน์มากกว่าตัวอื่นๆ อย่างเมื่อวานนี้ก็เห็นได้ชัดเจนว่า PTTEP ก็ปรับตัวขึ้นมาสวนทางตลาดฯ
อย่างไรก็ตามมองว่ากรอบการปรับขึ้นยังค่อนข้างจำกัด เนื่องจากนักลงทุนบางส่วนยังอยู่ในช่วงของการ Wait&amp;See มากกว่า
พร้อมให้แนวรับ 960 จุด แนวต้าน 970 และ 975 จุด